A4-0241/98

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με θέμα: Συνδέοντας το δίκτυο μεταφορικών υποδομών της Ένωσης με τους γείτονές της - προς μία συνεργατική πολιτική για το πανευρωπαϊκό δίκτυο μεταφορών (COM(97)0172 - C4-0206/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(97)0172 - C4-0206/97),

- έχοντας υπόψη τις γνωμοδοτήσεις της Οικονομικής και Κοινωνικής Επιτροπής και της Επιτροπής των Περιφερειών σχετικά με την εν λόγω ανακοίνωση της Επιτροπής ((CES 884/97[semigr ] CdR 253/97)),

- έχοντας υπόψη την απόφαση 1692/96/ΕΚ, του Ευρωπαϊκού Κοινοβουλίου και του Συμβουλίου της 23ης Ιουλίου 1996 για την ανάπτυξη ενός διευρωπαϊκού δικτύου μεταφορών ((ΕΕ L 228 της 9.9.1996, σελ. 1)),

- έχοντας υπόψη τις Ευρωπαϊκές Συμφωνίες με τις χώρες της Κεντρικής και Ανατολικής Ευρώπης, τη συμφωνία εταιρικής σχέσης και συνεργασίας με τις χώρες που διαδέχθηκαν την πρώην Σοβιετική Ένωση καθώς και τις Ευρωμεσογειακές Συμφωνίες με τις χώρες της Μεσογείου,

- έχοντας υπόψη την Ανακοίνωση της Επιτροπής σχετικά με την Ευρωμεσογειακή Συνεργασία στον τομέα των μεταφορών (COM(98)0007) της 16ης Ιανουαρίου 1998, για την οποία το Κοινοβούλιο θα εκδώσει ιδιαίτερο ψήφισμα,

- έχοντας υπόψη τα αποτελέσματα της Τρίτης Πανευρωπαϊκής Διάσκεψης για τις Μεταφορές, στις 23 έως 25 Ιουνίου 1997 στο Ελσίνκι, και ιδιαίτερα τους στόχους και τις αρχές που περιλαμβάνονται στη δήλωση της Διάσκεψης του Ελσίνκι «Στην πορεία προς μια πανευρωπαϊκή πολιτική μεταφορών» ((PE 223.079 - Συνοπτική επισκόπηση της Τρίτης Πανευρωπαϊκής Διάσκεψης για τις Μεταφορές στο Ελσίνκι στις 23-25 Ιουνίου 1997)) καθώς και το ύψος των πιστώσεων που διατίθενται για την επίτευξη των εν λόγω στόχων,

- έχοντας υπόψη τα αποτελέσματα των προηγούμενων Πανευρωπαϊκών Διασκέψεων για τις Μεταφορές, του Οκτωβρίου του 1991 στην Πράγα και του Μαρτίου 1994 στην Κρήτη,

- έχοντας υπόψη το ψήφισμά του σχετικά με την πανευρωπαϊκή πολιτική για τις μεταφορές, της 28ης Νοεμβρίου 1996 ((ΕΕ C 380 της 16.12.1996, σελ.15.)),

- έχοντας υπόψη το ψήφισμά του της 4ης Δεκεμβρίου 1997 σχετικά με την Ανακοίνωση της Επιτροπής «Ατζέντα 2000 - Για μια ισχυρότερη και διευρυμένη Ένωση» ((ΕΕ C 388 της 22.12.1997, σελ. 17.)),

- έχοντας υπόψη την έκθεση της Επιτροπής Μεταφορών και Τουρισμού, καθώς και τη γνωμοδότηση της Επιτροπής Εξωτερικών Οικονομικών Σχέσεων (A4-0241/98),

Α. λαμβάνοντας υπόψη ότι η ευρωπαϊκή πολιτική μεταφορών δεν μπορεί να σταματά στα σύνορα της Ένωσης και ότι η οικονομική ανάπτυξη και η ευημερία των πολιτών στην Ευρώπη εξαρτώνται ολοένα περισσότερο από το αν καταστεί δυνατή η δημιουργία ενός συνεκτικού, αποδοτικού, ασφαλούς και φιλοπεριβαλλοντικού συστήματος μεταφορών με τα γειτονικά κράτη,

Β. λαμβάνοντας υπόψη ότι η ανάπτυξη μιας συνολικής στρατηγικής για τη δημιουργία ενός πολύτροπου και ολοκληρωμένου πανευρωπαϊκού συστήματος υποδομής των μεταφορών αποτελεί την ορθή οδό για την επίτευξη του εν λόγω στόχου και ότι η αντίληψη που προτείνει η Επιτροπή, για μια πανευρωπαϊκή εταιρική σχέση στα δίκτυα των μεταφορών μεταξύ της Ένωσης, των κυβερνήσεων των ενδιαφερομένων κρατών, των χρηματοπιστωτικών ιδρυμάτων και του ιδιωτικού τομέα συνιστά χρήσιμο και εύλογο μέσο στη συγκεκριμένη περίπτωση,

Γ. λαμβάνοντας υπόψη ότι η υποβληθείσα ανακοίνωση της Επιτροπής βρήκε ήδη την πρώτη της πρακτική έκφραση, με την αποφασιστική συμβολή των εκπροσώπων του Ευρωπαϊκού Κοινοβουλίου, στην επεξεργασία της δήλωσης της πανευρωπαϊκής διάσκεψης μεταφορών του Ελσίνκι στις 23-25 Ιουνίου 1997,

Δ. λαμβάνοντας υπόψη ότι θα ήταν τόσο ευκταία όσο και απαραίτητη η δημιουργία ενός πανευρωπαϊκού εταιρικού δικτύου κρατικού και ιδιωτικού χαρακτήρα για το συντονισμό των επενδυτικών σχεδίων όλων των ασχολουμένων με τις υποδομές των μεταφορών,

Ε. λαμβάνοντας υπόψη ότι η προώθηση των δημόσιων και μαζικών μέσων μεταφοράς στις περιφερειακές αστικές και υπεραστικές συγκοινωνίες, καθώς και μέτρα για την διευκόλυνση της πρόσβασης και την βελτίωση της ασφάλειας του κοινού των εκτεθειμένων σε κινδύνους μέσων μεταφοράς.

ΣΤ. λαμβάνοντας υπόψη ότι η αντίληψη των πανευρωπαϊκών διαδρόμων μεταφορών έχει εδραιωθεί και, πέρα από τις συμμετέχουσες κυβερνήσεις έχει κινητοποιήσει επίσης τα διεθνή χρηματοπιστωτικά ιδρύματα και τους φορείς προσφοράς μεταφορών, ενώ η στάθμη ανάπτυξης των διαφόρων διαδρόμων και οι δραστηριότητες των αντίστοιχων οργανωτικών επιτροπών εξακολουθούν να διαφέρουν σημαντικά και ως τώρα έχουν υπογραφεί μνημόνια κατανόησης μόνο για 5 από τους 10 διαδρόμους, ενώ τα μνημόνια κατανόησης για τους διαδρόμους IV, VII και VIII βρίσκονται υπό προετοιμασία,

Ζ. λαμβάνοντας υπόψη ότι οι πανευρωπαϊκές περιοχές μεταφορών που αναφέρει η Επιτροπή στην παράγραφο 12 της ανακοίνωσής της ως συμπλήρωμα των διαδρόμων της Κρήτης συμπεριλαμβάνονται τώρα στη δήλωση της διάσκεψης του Ελσίνκι και ότι σύμφωνα με πληροφορίες της Επιτροπής είναι έτοιμο προς υπογραφή αντίστοιχο μηνμόνιο κατανόησης για την ευρωαρκτική περιοχή της θάλασσας του Μπάρεντ,

Η. λαμβάνοντας υπόψη ότι η νέα προσέγγιση της Επιτροπής, να παρακινεί μεμονωμένα κράτη να αναλαμβάνουν πρωτοβουλία στους λιγότερο ανεπτυγμένους διαδρόμους, έχει οδηγήσει σε πρόοδο, αλλά ότι παράλληλα, λόγω του πλήθους των υπαρχόντων διαρθρώσεων συντονισμού, οργάνωσης και παρακολούθησης σε πανευρωπαικό επίπεδο, δεν μπορεί να παραγνωρίζεται και ο ρόλος της Ευρωπαϊκής Επιτροπής να αναλαμβάνει πρωτοβουλίες σε πανευρωπαϊκό επίπεδο,

Θ. λαμβάνοντας υπόψη ότι μια αποφασιστική πτυχή της επιτυχίας στη σύνδεση των υποδομών μεταφορών των γειτονικών κρατών στο δίκτυο της Ευρωπαϊκής Ένωσης έγκειται στην επίτευξη διαλειτουργικότητας των υποδομών, των δικτύων και της διαχείρισης,

Ι. λαμβάνοντας υπόψη ότι, παράλληλα, η επιχειρούμενη στο εσωτερικό της Ευρωπαϊκής Ένωσης δημιουργία ενιαίας αγοράς στον τομέα των μεταφορών, καθώς επίσης, ιδιαίτερα στον τομέα των σιδηροδρόμων, ο διαχωρισμός υποδομής και παροχής υπηρεσιών (οδηγία 91/440/ΕΟΚ) ((EE L 237 της 24.8.1991, σελ. 2.)), αποτελούν σημαντικές προϋποθέσεις για τη δημιουργία και την αξιοποίηση διασυνοριακών δομών μεταφορικών δικτύων και εκτός Ευρωπαϊκής Ένωσης,

ΙΑ. λαμβάνοντας υπόψη ότι η ευφυής αξιοποίηση συστημάτων μεταφοράς και η χρησιμοποίηση τεχνολογιών πληροφορίας και επικοινωνιών στον τομέα των μεταφορών μπορούν να συμβάλουν ουσιαστικά στην επίτευξη του στόχου της διαρκούς κινητικότητας σε πανευρωπαϊκό επίπεδο,

ΙΒ. λαμβάνοντας υπόψη ότι η εμφανής σήμερα υστέρηση των υποψήφιων προς ένταξη χωρών της Κεντρικής και Ανατολικής Ευρώπης όσον αφορά τη διαθεσιμότητα σύγχρονης και αποδοτικής υποδομής των μεταφορών θα μπορούσε να περιορίσει σημαντικά τις αναμενόμενες θετικές οικονομικές επιπτώσεις από την ένταξή τους, και ότι ως εκ τούτου κατά τη σύνδεση των δικτύων υποδομής μεταφορών των χωρών με τις οποίες η Ένωση έχει αρχίσει ενταξιακές διαπραγματεύσεις πρέπει να αποκτήσει απόλυτη προτεραιότητα εν όψει της μελλοντικής ένταξής τους στα ΔΔΜ, χωρίς τούτο να υποβαθμίζει τη σημασία των άλλων γειτονικών κρατών-ιδιαίτερα της Μεσογείου- και των μεταφορικών οδών των διάδοχων κρατών της πρώην Σοβιετικής Ένωσης,

ΙΓ. λαμβάνοντας υπόψη ότι έχει αναγγελθεί για το τέλος του 1998 μια πρώτη έκθεση της ομάδας TINA (Αξιολόγηση Αναγκών σε Υποδομή Μεταφορών) σχετικά με την αξιολόγηση της ανάγκης επενδύσεων υποδομής των μεταφορών στις υποψήφιες προς ένταξη χώρες, αλλά ότι στις τελευταίες εκτιμήσεις της Επιτροπής για την προσεχή 15ετία γίνεται ήδη λόγος για ποσό ύψους 45-55 δισ. Ecu μόνο για την προσαρμογή και τον εκσυγχρονισμό των υπαρχουσών διαρθρώσεων και για συνολικό ποσό 100-150 δισ. Ecu, τη στιγμή που οι ίδιες οι υποψήφιες προς ένταξη χώρες έχουν εκδηλώσει την πρόθεση να προχωρήσουν σε ίδιες επενδύσεις ύψους 1-2% του ετήσιου προϋπολογισμού τους, ενώ οι αναμενόμενοι ρυθμοί ανάπτυξης στις χώρες αυτές παραμένουν για την ώρα στάσιμοι, λαμβάνοντας συγχρόνως υπόψη το γεγονός ότι για τα νέα Διευρωπαϊκά Δίκτυα, για την περίοδο 2000-2006, έχουν προβλεφθεί στον προϋπολογισμό μόνον πέντε δισεκατομμύρια Ecu,

ΙΔ. λαμβάνοντας υπόψη ότι οι χώρες της Κεντρικής και Ανατολικής Ευρώπης έχουν λάβει έως τώρα επενδυτικές ενισχύσεις ύψους 1 δισ. Ecu για υποδομή μεταφορών, στο πλαίσιο του προγράμματος PHARE, με τις οποίες υποστηρίχθηκαν έργα συνολικού ύψους 4 δισ. Ecu,

ΙΕ. λαμβάνοντας υπόψη ότι σύμφωνα με τις τελευταίες πληροφορίες από την Επιτροπή, η χρηματοδότηση, τόσο στο πλαίσιο του προγράμματος PHARE όσο και από άλλα διεθνή χρηματοπιστωτικά ιδρύματα, δυσχεραίνεται από την έλλειψη χρηματοδοτήσιμων προτάσεων και ειδικευμένου επιτόπιου προσωπικού,

ΙΣΤ. λαμβάνοντας υπόψη ότι, παράλληλα, υπάρχουν όρια όσον αφορά τη δημόσια χρηματοδότηση, η οποία πρέπει να συμπληρώνεται από αντίστοιχες επενδύσεις του ιδιωτικού τομέα, και ότι στο πλαίσιο αυτό θα πρέπει οπωσδήποτε να εξεταστεί και η δυνατότητα των λεγόμενων κοινοπραξιών δημόσιου-ιδιωτικού τομέα (ΚΔΙΤ) ((Πρβλ. Ανακοίνωση της Επιτροπής σχετικά με τις κοινοπραξίες δημόσιου-ιδιωτικού τομέα σε έργα του διευρωπαϊκού δικτύου μεταφορών, της 10.9.1997 (COM(97)0453).)) και όσον αφορά τα έργα υποδομής εκτός Ευρωπαϊκής Ένωσης, μολονότι ως τώρα στις χώρες-εταίρους της Κεντρικής και Ανατολικής Ευρώπης διαφέρουν σημαντικά οι προϋποθέσεις όσον αφορά τόσο την τραπεζική διάρθρωση όσο και την επικινδυνότητα και την προθυμία ανάληψης επιχειρηματικού κινδύνου εκ μέρους των επενδυτών,

ΙΖ. λαμβάνοντας υπόψη ότι ως τώρα ούτε η ίδια η Κοινότητα διαθέτει κάποιο πρόγραμμα με το οποίο να μπορεί να υποστηρίξει με συνέπεια τις επενδύσεις υποδομής για έναν ολόκληρο διάδρομο και πέρα από τις χώρες της Κεντρικής και Ανατολικής Ευρώπης,

ΙΗ. λαμβάνοντας υπόψη ότι ούτε τα προγράμματα TACIS και MEDA μπορούν ως τώρα να υποστηρίζουν μεγάλες επενδύσεις υποδομής, στο πλαίσιο των οποίων δεν έχει ληφθεί επαρκώς υπόψη η σημασία των εκάστοτε γειτονικών χωρών σε ένα πραγματικά πανευρωπαϊκό σύστημα μεταφορών,

ΙΘ. λαμβάνοντας υπόψη ότι η σύνδεση των ΔΔ μεταφορών με τις γειτονικές χώρες πρέπει να διασφαλίζει την αναγκαία συνοχή με την κοινοτική πολιτική στον τομέα των μεταφορών, και ότι κατά την επιλογή των έργων στο πλαίσιο του PHARE και τον προσδιορισμό οδών μεταφοράς και κομβικών σημείων στους διαδρόμους πρέπει να λαμβάνεται υπόψη μια ισόρροπη σχέση μεταξύ των διαφόρων μέσων μεταφοράς, συμπεριλαμβανομένων της ναυτιλίας, της εσωτερικής ναυσιπλοΐας, και των συνδυασμένων μεταφορών,

1. χαιρετίζει την προτεινόμενη στην ανακοίνωση της Επιτροπής συνεργατική πανευρωπαϊκή στρατηγική στον τομέα των δικτύων μεταφορών και ασπάζεται την αντίληψη των πανευρωπαϊκών κοινοπραξιών για την ανάπτυξη και το συντονισμό των δικτύων μεταφορών μεταξύ της Ένωσης και των γειτονικών κρατών της[semigr ]

2. τονίζει τον ενωτικό ρόλο των μεταφορικών υποδομών στη διεργασία συμφιλίωσης και αμοιβαίας οικονομικής προσέγγισης μεταξύ της Ευρωπαϊκής Ένωσης και των γειτόνων της.

3. εκφράζει την πεποίθηση ότι η βελτίωση των συνδέσεων μεταξύ της Ευρωπαϊκής Ένωσης και των γειτονικών χωρών θα εξυπηρετήσει τη ροή του εμπορίου και προς τις δύο κατευθύνσεις, όχι μόνο ωφελώντας τις χώρες της Κεντρικής και Ανατολικής Ευρώπης, τις χώρες της ΚΑΚ και τις χώρες της Μεσογείου, αλλά συμβάλλοντας παράλληλα ουσιαστικά στην ανάπτυξη, την απασχόληση και τη συνολική ανταγωνιστικότητα της Ένωσης[semigr ]

4. συμμερίζεται την άποψη ότι η δημιουργία τέτοιων συγκοινωνιακών δεσμών μπορεί να διευκολύνει την οικονομική ανάπτυξη των χωρών που γειτονεύουν με το έδαφος της Ένωσης (και ειδικότερα των περίκλειστων περιφερειών) και να βοηθήσει τις υποψήφιες προς ένταξη χώρες να ετοιμασθούν για να ενταχθούν εντός των προσεχών ετών.

5. θεωρεί σκόπιμη τη σχεδιαζόμενη από την Επιτροπή κατανομή καθηκόντων, ιδιαίτερα με την Οικονομική Επιτροπή του ΟΗΕ για την Ευρώπη (UN-ECE), την Ευρωπαϊκή Διάσκεψη Υπουργών Μεταφορών (CEMT), τις επιτροπές διαχείρισης των διαδρόμων, την ομάδα TINA στελεχών υψηλών επιπέδου, και την ομάδα εργασίας για τις μεταφορές της G-24[semigr ]

6. επισημαίνει, ωστόσο, παράλληλα, ότι οι φιλόδοξοι στόχοι που έχουν καθοριστεί μπορούν να επιτευχθούν μόνο με συνδυασμένες προσπάθειες και προσεκτικό συντονισμό μεταξύ των διαφόρων συμμετεχόντων και ζητεί στο πλαίσιο αυτό από την Επιτροπή, ως εκπρόσωπο της Ένωσης, να διατηρήσει και να διευρύνει την πρωτοβουλία της σε πανευρωπαϊκή κλίμακα και να επεξεργαστεί προτάσεις για ανάλογες διαρθρώσεις[semigr ]

7. προώθηση τωνδημόσιων και μαζικών μέσων μεταφοράς στις περιφερειακές αστικές και υπεραστικές συγκοινωνίες, καθώς και μέτρα για την διευκόλυνση της πρόσβασης και την βελτίωση της ασφάλειας του κοινού των εκτεθειμένων σε κινδύνους μέσων μεταφοράς[semigr ]

8. υποστηρίζει την προσέγγιση της Επιτροπής, κατά την επιλογή προωθήσιμων σχεδίων στα γειτονικά κράτη να χρησιμοποιεί τα ίδια κριτήρια που έχουν ήδη καθοριστεί για την επιλογή έργων προτεραιότητας της ΕΕ στο πλαίσιο των διευρωπαϊκών δικτύων (όπως χρηματοδοτησιμότητα, οικονομικότητα, εφικτό, διαρκής περιβαλλοντική συμβατότητα και διαλειτουργικότητα)[semigr ]

9. φρονεί, παράλληλα, ότι κατά την επέκταση των διαδρόμων μεταφοράς στα γειτονικά κράτη πρέπει να ληφθεί υπόψη ο στόχος της μετάβασης σε φιλοπεριβαλλοντικότερα μέσα μεταφοράς και ζητεί από την Επιτροπή, πέρα από την εφαρμογή της αρχής του πραγματικού κόστους να δώσει επίσης ιδιαίτερη προσοχή στην προώθηση των συνδυασμένων μεταφορών, των δημόσιων μεταφορών επιβατών, στην επέκταση των «γραμμών σιδηροδρομικής μεταφοράς εμπορευμάτων», στις εσωτερικές πλωτές μεταφορές και στην ακτοπλοΐα[semigr ]

10. τάσσεται υπέρ της προτεινόμενης στην ανακοίνωση της Επιτροπής και στη συνέχεια αποφασισθείσας συμπλήρωσης της ιδέας των πανευρωπαϊκών διαδρόμων με τέσσερεις πανευρωπαϊκές περιοχές μεταφορών ((PETRA -Paneuropean Transport Areas (Πανευρωπαϊκες Περιοχές Μεταφορών))) (αρκτική περιοχή της Ευρώπης, Μαύρη Θάλασσα, Περιοχή της Μεσογείου, Αδριατική/Ιόνιο)[semigr ]

11. εκφράζει επίσης ικανοποίηση για το γεγονός ότι επιπλέον των εννέα αξόνων που αποφασίστηκαν στην Κρήτη το 1994, περιλήφθηκε στο όλο εγχείρημα και ένας δέκατος άξονας, για την αποκατάσταση των οδών μεταφοράς στη Νότια Ευρώπη εν όψει της παγίωσης της ειρηνευτικής διαδικασίας και της οικονομικής ανάκαμψης των διάδοχων κρατών της πρώην Γιουγκοσλαβίας[semigr ]

12. χαιρετίζει τις πρακτικές προσπάθειες της Επιτροπής για ευφυή αξιοποίηση των δικτύων μεταφοράς και φρονεί ότι ιδιαίτερα η χρησιμοποίηση των λεγόμενων ευφυών συστημάτων μεταφοράς και η εφαρμογή της τηλεματικής στον τομέα των μεταφορών προσφέρουν εξαίρετες προοπτικές αποδοτικών μεταφορών, μεγαλύτερης ασφάλειας και μικρότερης επιβάρυνσης του περιβάλλοντος σε πανευρωπαϊκή κλίμακα[semigr ]

13. εμμένει στην άποψη ότι η συνεργασία με τις γειτονικές χώρες στην έρευνα και ανάπτυξη στον τομέα των μεταφορών αποτελεί σημαντικότατη πτυχή της ευρωπαϊκής πολιτικής στον τομέα των μεταφορών, όπου το βάρος πρέπει να ριφθεί ιδιαίτερα στην ενίσχυση της διαλειτουργικότητας, τη συλλειτουργικότητα των διαφόρων συστημάτων μεταφορών, καθώς και την αξιολόγηση των επιπτώσεων των πολιτικών μέτρων[semigr ]

14. εύχεται όμως η αναζήτηση της διαλειτουργικότητας και της προώθησης νέων τεχνολογιών να έχουν ως γνώμονα ένα αποτελεσματικότερο συνυπολογισμό των κοινωνικών και περιβαλλοντικών παραγόντων[semigr ]

15. χαιρετίζει τον αναπροσανατολισμό του προγράμματος PHARE εν όψει της επικείμενης διεύρυνσης, με μεγαλύτερη έμφαση στις επενδύσεις, και τάσσεται ιδιαίτερα υπέρ της δημιουργίας οριζόντιων εγκαταστάσεων υποδομής για μεγάλα έργα μέσω των οποίων θα μπορούν να προωθούνται διαπεριφερειακά και διασυνοριακά έργα ευρωπαϊκής σημασίας[semigr ]

16. ζητεί, κατά τις μελλοντικές διαβουλεύσεις σχετικά με την ανακατανομή των TACIS και MEDA να θεωρηθούν επίσης ως ενισχύσιμες οι βελτιώσεις της υποδομής των μεταφορών, ιδιαίτερα όσον αφορά τις φιλοπεριβαλλοντικές σιδηροδρομικές μεταφορές, καθώς και τις εσωτερικές πλωτές μεταφορές[semigr ]

17. ζητεί από την Ευρωπαϊκή Τράπεζα Επενδύσεων να διαδραματίσει ακόμη σημαντικότερο ρόλο σε ό,τι αφορά την επέκταση της υποδομής των μεταφορών σε περιοχές που γειτνιάζουν με την ΕΕ, εξασφαλίζοντας μακροπρόθεσμα και ιδιαίτερα χαμηλότοκα δάνεια[semigr ]

18. θεωρεί απαραίτητη και απολύτως αναγκαία την ισχυρότερη ανάπτυξη των συνδέσεων μεταφορών στο χώρο της Μεσογείου - όπως προβλέπεται στις διάφορες ευρωμεσογειακές συμφωνίες που έχει υπογράψει η Ευρωπαϊκή Ένωση- για τη συμβολή στην περιφερειακή ολοκλήρωση και την υλοποίηση των στόχων που προβλέπονται στο πρόγραμμα της Βαρκελώνης[semigr ]

19. επισημαίνει ότι η πάντα αναγκαία ανάπτυξη και επέκταση της υποδομής των μεταφορών στο εσωτερικό της Κοινότητας δεν επιτρέπεται να παραμεληθεί και ότι η διάθεση οικονομικών πόρων για συνδέσεις μεταφορών με τρίτες χώρες πρέπει να έχει ως γνώμονα την αρχή της μέγιστης ωφέλειας[semigr ]

20. ζητεί, στο πλαίσιο αυτό, από την Επιτροπή, να ολοκληρώσει σύντομα τη διαδικασία TINA για την αξιολόγηση των αναγκών υποδομής των μεταφορών στα συνδεδεμένα κράτη, και να υποβάλει στο Ευρωπαϊκό Κοινοβούλιο την αναγγελθείσα έκθεση σχετικά με τους στόχους, τις προτεραιότητες και την οικονομική σκοπιμότητα των έργων που πραγματοποιούνται εκεί[semigr ]

21. είναι απαραίτητο να καταβληθεί ιδιαίτερη προσπάθεια ώστε να συγκροτηθεί ένα σύνολο έτοιμων σχεδίων για τον κάθε πανευρωπαϊκό διάδρομο τα οποία να μπορούν να εκτελεσθούν μόλις ληφθεί η πολιτική απόφαση για την κατασκευή τους και είναι δυνατόν να εξευρεθούν οι απαραίτητοι οικονομικοί πόροι.

22. λόγω της στενότητας οικονομικών πόρων στα περισσότερα γειτονικά κράτη, φρονεί ότι η σκέψη για επέκταση της ιδέας των λεγόμενων κοινοπραξιών δημόσιου-ιδιωτικού τομέα ώστε να καλύψει και έργα υποδομής στα εν λόγω κράτη πρέπει οπωσδήποτε να έχει συνέχεια και ζητεί από την Επιτροπή να ταχθεί υπέρ της δημιουργίας κατάλληλου νομικού και πολιτικού-διοικητικού πλαισίου συνθηκών[semigr ]

23. αναμένει από την Επιτροπή μια ακριβή και τακτική αξιολόγηση της υλοποίησης των προτεινόμενων στρατηγικών, της χρηματοδότησής τους, της εφαρμογής του χρονοδιαγράμματος και της προόδου που σημειώνεται στις υποψήφιες για ένταξη χώρες[semigr ]

24. ζητεί από την Επιτροπή να υποβάλει στο Ευρωπαϊκό Κοινοβούλιο έκθεση σχετικά με τον αναγκαίο συντονισμό των διαφόρων προγραμμάτων και υπηρεσιών της Επιτροπής (PHARE, TACIS, MEDA, INTERREG, TEN) καθώς και σχετικά με το συντονισμό με τους διεθνείς χρηματοπιστωτικούς οργανισμούς[semigr ]

25. χαιρετίζει την προταθείσα συμφωνία που διαπραγματεύθηκε η Επιτροπή με την Ομοσπονδιακή Κυβέρνηση της Ελβετίας σχετικά με τις χερσαίες μεταφορές και προτρέπει το Συμβούλιο να ολοκληρώσει αυτές τις ρυθμίσεις χωρίς περαιτέρω αναβολή, ως μέρος μιας διαδικασίας που εξασφαλίζει μεταφορές που ρυπαίνουν λιγότερο και μεταφορές που είναι περισσότερο βιώσιμες δια μέσου της περιοχής των Άλπεων με το στρατηγικό της ρόλο στη σύνδεση των κρατών μελών της ΕΕ με τις γειτονικές της χώρες[semigr ]

26. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Οικονομική και Κοινωνική Επιτροπή, την Επιτροπή των Περιφερειών, καθώς και τις κυβερνήσεις και τα κοινοβούλια των κρατών μελών.